

Република Србија
ОПШТИНА МАЛО ЦРНИЋЕ

МАЛО ЦРНИЋЕ



З А П И С Н И К
о раду Општинске изборне комисије општине Мало Црниће 



са 12. (дванаесте) седнице Општинске изборне комисије одржане 19. октобра 2026. године, са почетком у 14,30 часова у скупштинској сали Општине Мало Црниће.

Присутни:  Милан Тодоровић – председника ОИК, Владан Павловић – заменик председника ОИК, Ивана Јанковић – секретар ОИК, Мирјана Славковић, Драган Ранковић, Јасмина Максић, Весна Ивковић, Живорад Обрадовић, Звонимир Неговановић – чланови и заменици чланова ОИК у сталном саставу, Стефан Стевић, Драган Живковић, Никола Николић, Горан Спасић, Маријана Марковић, Милан Иванежа, Лазар Траиловић, Драгана Алексић Николић, Милица Радовановић, Ивана Богдановић – чланови и заменици чланова ОИК у проширеном саставу.

Записничар: Мирјана Славковић 


Д н е в н и  р е д 

1. Усвајање записника са 11. седнице Општинске изборне комисије општине Мало Црниће,
2. Предлог Одлуке о одређивању места и времена за примопредају изборног материјала пре и након гласања за спровођење избора за Народне посланике Народне скупштине, расписаних за 25. октобар 2026. године, између Општинске изборне комисије општине Мало Црниће и бирачких одбора,
3. Решење о утврђивању износа накнаде за гориво за превоз изборног материјала,
4. Текућа питања.



Председника ОИК је отворио седницу, прочитао предложени дневни ред и позвао чланове ОИК да се изјасне о предложеном дневном реду.
ОИК је једногласно усвојила предложени дневни ред.


                                                                    Рад по дневном реду

1. Усвајање записника са 11. седнице Општинске изборне комисије општине Мало Црниће,

           Општинска изборна комисија општине Мало Црниће једногласно је усвојила Записник са 11. седнице ОИК одржане 16. 10. 2026. године.


2. Предлог Одлуке о одређивању места и времена за примопредају изборног материјала пре и након гласања за спровођење избора за Народне посланике Народне скупштине, расписаних за 25. октобар 2026. године, између Општинске изборне комисије општине Мало Црниће и бирачких одбора,

         Образложење тачке дневног реда дао је Милан Тодоровић, председниик ОИК. На претходној седници смо разговарали о преузимању изборноог материјала из зграде Градске управе у Пожаревцу, које почиње сутра 20. октобра од 14,00 часова. Након преузимања, материјал ће бити пренет у Мало Црниће у зграду општине у улици Бајлонијева број 119, и исти биће смештен у Скупштинској сали општине. Треба се договорити око дана и термина уручивања материјала бирачким одборима. 
Горан Спасић, заменик члана ОИК у проширеном саставу – Када ће се приступити паковању изборног материјала након доношења у Мало Црниће?
Милан Тодоровић, председник ОИК -  Можемо одмах након доласка у зграду општине да проверимо исправност материјала и да кренемо са паковањем, а да наставимо у среду, а можемо и све смо у среду да спакујемо. Питање је када ћемо се вратити из Пожаревца са материјалом.

Јасмина Максић, члан ОИК у сталном саставу је објаснила шта све има да се провери и колико тога би требало да се спакује, што изискује доста времена. 
Горан Спасић, заменик члана ОИК у проширеном саставу – Да ли вам је онда у реду да паковање изборног материјала буде у среду?
Милан Тодоровић, председник ОИК -  Паковању изборног материјала приступамо у среду у 12,00 часова. Сутра увече након доласка у зграду општине, проверићемо само да ли има свега. Уручивање изборног материјала бирачким одборима почеће у четвртак у 11,00 часова, а ко баш није у могућности у четвртак, преузеће материјал у петак.
Једногласно је усвојена тачка дневног реда.

3. Решење о утврђивању износа накнаде за гориво за превоз изборног материјала,

       Образложење тачке дневног реда дао је Милан Тодоровић, председниик ОИК.  Дописом РИКа је одређено да се сваком бирачком месту додели по 3000,00 динара за гориво, тачније председнику бирачког одбора или заменику, који долази по изборни материјал, и такође на крају предаје тај исти материјал у изборној ноћи  ОИК. Ово обавештење ћемо усмено пренети свим председницима и заменицима председника БО, као и то да је за тај новац потребно да доставе фискалне рачуне за гориво, као доказ о утрошеним средствима за путне трошкове.
Једногласно је усвојена тачка дневног реда.


4. Текућа питања.

       Под текућим питањима је Милан Тодоровић председник ОИК обавестио присутне чланове ОИК да се за материјал иде са два аута, из Општинске управе,  а ко ће све да иде договорићемо се уз пут. Може ко год жели.


Других питања и обавештења није било.
Општинска изборна комисија  је завршила са радом у 15,25 часова.



Записничар:                                                                                           Председника ОИК,
Мирјана Славковић, с.р.                                                                         Милан Тодоровић, с.р.

Секретар ОИК,
Ивана Јанковић, с.р.


